Jessie Little Doe Baird

Jessie Little Doe Baird (tamén coñecida como Jessie Little Doe Fermino), nada o 18 de novembro de 1963,Jessie Little Doe (official website): CV , Aquinnah MA, 2003. é unha lingüista coñecida polos seus esforzos por revivir a lingua wampanoag (wôpanâak). Recibiu unha bolsa MacArthur en 2010.

Reside en Mashpee, Massachusetts.

 Traxectoria 
En 1992 ou 1993, Baird experimentou moitos soños ou visións dos seus devanceiros ​​reuníndose con ela e falando na súa lingua, a cal ela non entendía nun primeiro momento. Tamén afirmou que, segundo unha profecía, tal e como cre a súa comunidade wampanoag, unha muller da súa tribo abandonaría a súa casa para recuperar a súa lingua e "os fillos dos que participaron na ruptura do ciclo lingüístico axudarían a curalo". Ao redor do mesmo ano, Baird comezou a ensinar a lingua wôpanâak en lugares tribais en Mashpee e Aquinnah.

Baird estudou un máster no Massachusetts Institute of Technology tres anos máis tarde, onde estudou co lingüista Kenneth L. Hale, e xuntos colaboraron na creación dunha base de datos lingüística baseada en rexistros escritos oficiais, correspondencias gobernamentais e textos relixiosos, especialmente unha Biblia de 1663 impresa polo ministro puritano John Eliot gardada nos arquivos do MIT, isto levou a un primeiro dicionario de máis de 10.000 palabras compiladas por eles en 1996.

Ela e o seu traballo sobre a reconstrución e o renacemento da lingua wôpanâak son obxecto dun documental da PBS, "We Still Live Here – Âs Nutayuneân", dirixido por Anne Makepeace. Tamén serve como vicepresidenta do Consello Tribal Indio Mashpee Wampanoag.

En 2017, recibiu un doutoramento honoris causa en Ciencias Sociais pola Universidade Yale.

 Notas 

 Véxase tamén 

 Bibliografía 


Categoría:Pobo wampanoag
Categoría:Nados en 1963
Categoría:Lingüistas nativos americanos
Categoría:Lingüistas das linguas álxicas
Categoría:Revitalización de linguas nativas americanas